Case ID: 1228306
Sentence 0: Təqsirləndirilən şəxs məhkəmə iclasında ona Azərbaycan Respublikası CM-nin 177.2.2 və 177.2.3-cü maddələri ilə elan olunmuş ittihamda özünü təqsirli bilərək ifadəsində göstərmişdir ki, 2020-ci ilin yanvar ayının sonlarında qonşusu Şəfahətin evinin onun bağı tərəf olan tərəfdən ikinci mərtəbənin plastik pəncərəsinin açıq vəziyyətdə olmasını görüb Şəfahət evdə olmadığıüçün onun evinə girərək oradan qiymətli ev əşyalarından oğurlayıb satıb pul əldə etməyi düşünmüşdir.Dəqiq tarixini xatırlamadığı gündə saat 01 radələrində oğurluq etmək məqsədi ilə öz yaşayış evinin həyəti tərəfdən hasarın üzərinə dırmaşaraq çıxmış və oradan tullanıb Şəfahətin həyətinə düşmüş, həyətə düşdükdə evin səkisinin üzərində təxminən ikinci mərtəbəyə çatacaq qədər 6-7 metr uzunluqda taxta nərdivan görmüş, həmin nərdivanı qaldırıb onu evin açıq pəncərəsi tərəfdən söykəmiş, nərdivanla evə tərəf qalxıb açıq pəncərədən ikinci mərtəbəyə daxil olmuş, ev həmin vaxt qaranlıq imiş, özündəki işıqlı alışqanı yandırıb evləri gəzərək qiymətli əşya axtarmış, birinci mərtəbəyə düşdükdə evin içərisindəki ikinci mərtəbəyə qalxmaq üçün olan pilləkənin altındakı anbar formasında olan balaca otağı görmüş, həmin otağın taxtadan olan qapısı örtülü imiş, lakin kilidli deyilmiş.Həmin qapını açıb içəri işıq saldıqda içəridə yerdə 1 ədəd laqonda, 1 ədəd drel, 1 ədəd vintaçan və onun 3 ədəd başlığını görmüşdür.